**Møtereferat: Styremøte**

Styremøte: 07.06.2022 klokken 18:00.

Til stede:

Formann Asbjørn

Nestformann Henning

Havnesjef Iver

Kasserer Hans

Sekretær Lene – referent

Meldt fravær Slippbas Kaas – Slippbas Svee

Følgende saker ble tatt opp:

**#22002: Godkjenning av forrige referat**

Forrige referat godkjent uten merknad

**#22001: Utprøving av Styret-funksjon i Havneweb**

Det er behov for å sikre oppfølging av styresaker, hvem som har ansvar for saken og om den er vedtatt/avsluttet. I den forbindelse prøver vi ut styrefunksjon i Havneweb: vi registrerer med det styresaker i Havneweb, som en test for å se om dette kan være en god mulighet for å sikre god oppfølging i alle styresaker. Det enes om at vi tar en gjennomgang på dette første styremøte etter sommerferien.

**Hans og Lene** ser på dette sammen før en det presenteres for styret.

**#22003: Økonomi info**

Kasserer informerer om at inntektene er som forventet, utgiftene er foreløpig noe mindre og det grunnet at planlagte vedlikeholdsarbeid og investeringer utsatt til høsten for å sikre god økonomisk oversikt i en situasjon hvor priser er uforutsigbare.

UTBETALING AV RENGJØRING AV KLUBBHUSET Sekretær innhenter timebruk og melder kasserer dette. Det foreligger skriftlig avtale, som formann sender sekretær.

DUGNADSTIMER Kasserer påpeker at alle dugnadstimer som forventes utbetalt før sommeren, skal være anført på billag signert nestformann, og dette leveres kasserer etter den årlige avsluttende dugnaden av havneområdet.

**#22008: Økonomi - Betalingsløsning for bensin til gressklipping**

Det skaffes til veie eller kjøpes inn to Jerikokanner

**Kasserer** sørger for å få fylt bensin ved behov.

**#22012: Økonomi- behov for takst av foreningens verdier**

Verdivurdering er innhentet og kasserer kan dermed innhente lånetilbud

**#22011: Økonomi- Utleie av båtplasser**

Utleie av plasser, det å bli liggende etter at plassen er sagt opp, hvem priser dette og hvem fakturerer dette. Trenger vi en prosedyre på dette.

Det er enighet om at alle henvendelser vedrørende det å ligge på plass etter oppsigelse, og eventuelle midlertidige behov for plass skal ligge til havnesjefens funksjon. Havnesjefen skal gi tilsagn/godkjenning, fastsette rimelig pris og avgi faktureringsopplysninger til kasserer.

**#22004: Havne aktuelt info**

Havnesjefen informerer om at vi har 5 ledige plasser for salg, og 1 for leie. Nedre havn ikke aktuelt å leie ut før ny pæle er satt opp, etter at et medlem hadde et uhell og en pæle løsnet. Det er fremdeles aktuelle på venteliste i forhold til ledige plasser.

**#22009: Havne aktuelt- Status på krana**

Tilstand pr i dag, dato på utløp av godkjenning og hvem skal ha tilgang til krana

Havnesjef har vært i dialog med Mathisen som har godkjent krana over alle år og fått bekreftet at krana er i dårlig forfatning, krana skal være godkjent merket med utløpsdato for sertifiseringen på krana, dato uavklart på møtetispunktet

Ved en eventuell ny kran så enes det om at krana kun skal benyttes av de som har deltatt på dokumentert opplæring på eventuelt ny kran, og at nøkkel til krana kun skal være tilgjengelig for de med dokumentert opplæring og at bruk av krana skal loggføres.

**#22005: Vedlikehold og dugnads behov info**

Nestformann informerer om at det ikke er så mange som har meldt seg på til dugnad  
vedrørende planlagt opprydding i havna etter siste utsett og før kommunens tidsfrist for når havneområdet skal være ryddet og til disposisjon for kommunen. Nestformann Henning kjøper inn nødvendig utstyr som trengs til dugnadsarbeidet. Sekretær ansvarlig for innkjøp og tilrettelegging av sammenkomst etter dugnad. Formann sier å kunne ta med grindhenger forlevering av søppelsekker på Øra.

Det besluttes å gå i gang med innkjøp av nye strømmåle pæler. 3 på Kongens brygge + 1, og kabel til nedre brygge

**#22015: Post- tilbakemelding på oppsett av vedtektene**

Et medlem har gitt tilbakemelding på̊ mail etter utsendelse av oppdaterte vedtekter. Det stilles spørsmål ved om vi ikke burde vurdere et bedre oppsett av vedtektene da de oppleves rotete i oppsettet og derav vanskelig å lese, eventuelt søke hjelp til å få det profesjonelt oppsatt.

Styret er enig i tilbakemeldingen og sekretær utarbeider etter nytt oppsett ved leilighet og dette uproblematisk så lenge ordlyden ikke forandres.

**#22016: Post - forsikringssak**

Et medlem var ansvarlig for å ha bidratt til at en pæle i nedre havn ble ødelagt og meldte dette til eget forsikringsselskap, som opplyste om at eier av fortøyningspælen måtte melde skaden inn til sitt selskap som igjen vil ta kontakt med båteiers forsikringsselskap.

Ny pæle er bestilt og styret melder inn skaden til eget forsikringsselskap når vi har fått opp en ny pæle, Kasserer melder

**#22017: Post - parkering i midtre havn**

Et medlem spør om de grusede parkeringsplassene i midtre havn er gratis

Det informeres om at foreningen hadde tidligere en avtale med Fredrikstad kommune om å kunne parkere gratis der ved bruk av båtforeningens oblat. Båtforeningen etablerte dermed de grusbelagte p-plassene. Kommunen stengte likevel ned p-plassene i 2021 begrunnet med at belastningen skal ha blitt for stor da folk hadde begynt å parkere videre ut på gresset. Så nå gjelder offentlig skilting

Sekretær svarer på mail

**#22018: Post - forespørsel om leie av plass i sommer**

Det er kommet en mail med forespørsel om leie av plass i sommer da en skuespiller som skal medvirke i forestillingen Olav den Hellige som skal gå i Gamlebyen

I henhold til leieavtalen med Fredrikstad kommune så skal båter i båthavna ikke være bebodd, i tillegg så er havna lite egnet for overnatting i båt grunnet mye uvettig kjøring som medfører at båtene tidvis er utsatt for skader. Styret foreslår at man kan forhøre seg på Nøkkeldypet som har utleieplasser og er mer egnet.

Sekretær svarer på mail

**#22006: Post - gratis avhenting av båtvrak**

Det er kommet skriv om at det også̊ i år er tilbud om avhenting av båtvrak via Kambo båtforening

Sekretær henger opp skrivet på oppslagstavla

**#22013: Nøkkelkode til klubbhuset - rutiner**

Det har igjen vært fremmede inne i klubbhuset og koden endret. Inntil videre så får medlemmene ta kontakt med styret for å få oppgitt ny kode.

Ved ny dør satt inn i 2021 så ble det tilrettelagt for at det på et senere tidspunkt kunne bytte til nøkkelkort funksjon, noe som pr 2021 ble estimert til å koste ca 20 000 kr. Et slik nøkkelsystem vil inkludere at hvert medlem får utdelt nøkkelkort med kode som digitaliseres og kortbruk vil bli loggført. Nøkkelen til rom for verktøy, verktøyskap og garasje kan foreløpig videreføres med nøkkelfunksjon, og da forbeholt styret, slippbaser og de styret gjør konkrete avtaler med for å eventuelt utføre faste oppgaver. Det foreslås også å sette på en dørpumpe som gjør at døra lukkes umiddelbart så den ikke blir stående åpen.

Forman sjekker ut pris pr i dag på innstallering av nøkkelkort funksjon og styret innstilt på å ta denne nå hvis ikke pris avviker mye fra pris gitt 2021.

**#22007: Eventuelt**

**Ingen**